Nassier Wahab

Dato' Haji Mohd. Nasir bin Abd. Wahab  (18 April 1962 – 5 Disember 2019), lebih dikenali sebagai Nassier Wahab, ialah seorang penyanyi dan pelakon Malaysia. Kejayaan beliau dalam bidang muzik hadir apabila beliau dicalonkan sebagai Penyanyi Lelaki Popular (ABPBH) pada tahun 1987 dan 2004. Penyanyi yang seangkatan dengan beliau ialah Shidee, Razis Ismail dan Jamal Abdillah.Georgie Joseph (5 Disember 2019). Belasungkawa Nassier Wahab Harian Metro. Dicapai pada 11 Disember 2019. Pada 15 Mei 2017, beliau dikurniakan Darjah Indera Mahkota Pahang (DIMP) oleh Sultan Pahang, Sultan Ahmad Shah, yang membawa gelaran Dato’.

Kehidupan awal dan pendidikan
Mohd. Nasir bin Abd. Wahab dilahirkan pada 18 April 1962 di Kota Kuala Muda, Kedah. Rumah keluarganya terletak di Teluk Air Tawar, Seberang Perai Utara, Pulau Pinang. Beliau merupakan anak ke-12 daripada 14 orang adik-beradik.

Dalam usaha untuk meningkatkan kerjayanya, beliau telah memiliki sijil Teori Muzik dan Teknologi daripada Kolej Joseph Chamberlain, Birmingham, United Kingdom.

Karier
Nassier berduet dengan penyanyi Ramlah Ram bagi album Sekali Aku Jatuh Cinta pada November 1988 dengan irama pop dan irama Nusantara. Album Suara Hati telah diterbitkan oleh Ramli M. S. pada tahun 1992. Album ke-13 beliau berjudul Ke Puncak Persada. Album Memori Cinta Luka ialah terbitan syarikat MCAT Sdn. Bhd (2004).Dennis Chua (5 Jun 2017). Staying in rhythm with Nassier New Straits Times. Dicapai pada 11 Disember 2017.

Nassier menyanyi di kelab malam di Kelab Diraja Selangor, Taman Tasik Perdana, Kuala Lumpur. Beliau pernah berlakon dalam Si Jantung Hati bersama A. R. Badul, Ibrahim Din dan Faridah Fasha. Dalam telefilem Episod Terakhir, beliau bergandingan dengan pelakon Eman Manan, Eizlan Yusof dan Sheila Rusly.#Showbiz: Nassier’s smile, talent will always remembered New Straits Times. Dicapai pada 11 Disember 2019.

Kehidupan peribadi
Beliau berkahwin dengan pasangannya, Fatimah Abd. Rauf dan dikurniakan seorang cahaya mata, Intan Najihah Mohd. Nasir.

Pada tahun 2008, beliau dimasukkan ke ICU dan menerima rawatan rapi daripada doktor di Pusat Perubatan Subang Jaya (SJMC). Beliau dikatakan cedera setelah rumahnya di USJ terbakar akibat litar pintas. Semasa kejadian, isterinya, Datin Fatimah Abd. Rauf (ketika itu berumur 44 tahun) dan anaknya, Intan Najihah (ketika itu berumur 11 tahun) tiada di rumah.

Kematian 
Beliau menghembuskan nafas terakhir pada kira-kira jam 12:45 pagi pada 5 Disember 2019 di Pusat Perubatan Universiti Malaya (PPUM) di Bangsar, Kuala Lumpur akibat kanser gusi.

 Anugerah
  :
 50px Darjah Indera Mahkota Pahang (D.I.M.P) - Dato' (2017)

Gegar Vaganza 2015

Nassier Wahab merupakan salah seorang peserta Gegar Vaganza 2015.
KonsertLagu (penyanyi)Ked.Minggu 1 "Sekali Aku Jatuh Cinta" (Dirinya sendiri)Ke-7Minggu 2 "Kau Pergi Jua"  (Adam Ahmad)PertamaMinggu 3 "Kau Pergi Tanpa Pesan" (M. Daud Kilau)Ke-2Minggu 4 "Jangan Ada Dusta Diantara Kita"  (Broery M & Dewi Yull)
 duet Rohana JalilKe-8Minggu 5 "Di Pintu Syurga"  (Dayang Nurfaizah)Ke-4Minggu 6 "I'll Be There"  (The Jackson 5)Ke-4Minggu 7 "Camelia II"  (Ebiet G. Ade)Ke-2Minggu 8 "Biar Putih Tulang" (Dinamik)Ke-2Minggu Akhir "Gelombang Cinta" (Heavy Machine)Tempat Ke-4 "Ooh! La! La! (KRU)
 battle Farahdhiya

Diskografi

Album studio
 Cinta Dan Perasaan (1985)
 Wajah Kekasih (1986)
 Sebuah Janji Tak Bererti (1987)
 Sekali Aku Jatuh Cinta (1988)
 Undangan Rindu (1990)
 Ke Puncak Persada (2000)
 Cinta Farhat/Airmata Dan Doa (2012)
 Lukisan Cinta (2015)
 Evergreen Klasik (2016)

Album Mini
 Memori Cinta Luka (2004)
 Dunia Cinta (2018)

 Lagu-lagu Hits 
 "Bayangan Wajah Duka"
 "Sebuah Janji Tak Bererti"
 "Sekali Aku Jatuh Cinta"
 "Susah Senang Kita Bersama" (Duet Ramlah Ram)
 "Undangan Rindu"
 "Memori Cinta Luka"

Filemografi

Filem
 Tahun Tajuk Watak Catatan  1987 Si Jantung Hati Do Kecil Filem pertama 1991 Sepi Itu Indah Zamri Filem terakhir

 Telefilem 
 Tahun Tajuk Watak Saluran TV Catatan  2006 Episod Terakhir Lan TV3 Telefilem pertama dan terakhir

 Televisyen 
 Tahun Tajuk Peranan Saluran TV Catatan  2015 Gegar Vaganza 2 Peserta Astro Ria Pemenang Tempat ke-4

Rujukan

Pautan luar


Kategori:Orang dari Kedah 
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi lelaki Malaysia
Kategori:Pelakon lelaki Malaysia
Kategori:Penyanyi berbahasa Melayu
Kategori:Pelakon filem Malaysia
Kategori:Pelakon televisyen Malaysia
Kategori:Peserta Gegar Vaganza
Kategori:Kelahiran 1962
Kategori:Kematian 2019